**FORVENTNINGER TIL SAMARBEJDET**

NÅR FORÆLDRE HAR SAGT JA TAK TIL EN PLADS I NATURINSTITUTIONEN BØRNEHUSET, HAR PERSONALET FØLGENDE FORVENTNINGER.

**Pædagogiske forventninger til at forældrene:**

* Bakker op omkring børnehusets værdier, hverdag, pædagogik og arrangementer.
* Holder sig orienteret via vores lukkede Facebook gruppe (hvis man har), opslagstavler, mails og på hjemmesiden og generelt bruger tid på at læse om hvad der er sket og hvad der skal foregå.
* Medvirker til at etablere et konstruktivt, åbent og positivt samarbejde omkring barnet. (henvisning til vores afsnit om forældresamarbejde i læreplanen)
* Er loyale overfor børnehuset, således at utilfredshed afleveres til personalet/lederen i børnehuset
* Informerer personalet om forandringer i barnets hverdag, fx. Skilsmisse, dødsfald, sygdom og lign.
* Afleverer et rask barn, der kan klare en hverdag i Børnehuset både ude og inde.
* Afsætter tid til ro omkring aflevering og afhentning af barnet
* Undgå brug af mobiltelefon når du afleverer og henter dit barn
* Har forståelse for og accept af, at der er mange andre børn end ens egne i børnehuset. Alle børn har forskellige behov. Tal om andres børn som du ønsker de taler om dit.
* Er opmærksomme på, at børn på samme måde som forældre har brug for ferie og fridage over hele året.

**Praktiske forventninger til at forældrene:**

* Ringer/sms og giver besked hvis barnet er sygt, holder fri/ferie
* Afleverer og afhenter jeres barn inden for Børnehusets åbningstid.
* Ved aflevering af børn i børnehuset, krydser barnet ind – ved afhentning er det personalet der krydser barnet ud.
* Husker hver dag at have kontakt med personalet når barnet afleveres og afhentes
* Ikke afleverer barnet i tidsrummet 8.30-9.00 hvor der holdes samling i Børnehuset. Barnet afleveres senest kl. 9.30 – ved senere aflevering aftales med personalet
* Sammen med jeres barn, har styr på garderoben til hverdag.

(Henvis til hjemmesiden – tøj og udstyr)

* Husker sit barn på at det skal hjælpe med at rydde op, inden barnet går hjem
* Sørger for at opdatere stamkort i forhold til adresseændring, ændringer af telefonnumre med videre.

**Som forældre kan I forvente af Børnehuset:**

* At jeres barn bliver set og hørt hver dag, og at vi vil inkludere det enkelte barn ved at tage udgangspunkt i de ressourcer/kompetencer, de har i forhold til børnegruppen.
* At der altid er nærværende voksne, omsorg og tryghed
* At der er god og positiv stemning i vores lille børnehus.
* At der altid er et personale i huset der har tid til at vinke farvel
* At personalet giver besked, hvis barnet er mere ked af det end ellers, eller hvis barnet bliver dårlig i dagens løb. At personalet altid vil komme til jer forældre hvis der er bekymring omkring jeres barn.
* At vi holder opstartssamtale med alle forældre, efter opstart tilbydes forældre en samtale efter 3-6 måneder, derefter en samtale en gang årligt, og ved skift fra vuggestue til børnehave og fra børnehave til skolestart.
* At jeres barn er i en Naturinstitution, hvor pædagogikken tager udgangspunkt i naturen og årstiderne, og hvor udeliv er i højsædet.
* At vi følger traditionerne i løbet af året, to gange om året holder vi arbejdsdag, vi holder bedste/blomsterdag, julehygge, børnehusets fødselsdag mm.